पिछली बार 2018 में पहुंचा था; यह चौथी सर्वश्रेष्ठ रैंकिंग
FIFA World Rankings South Asian Zone (SAFF)  भारतीय फुटबॉल टीम की टॉप-100 रैंक में वापसी हो गई है। यह टीम की चौथी सर्वश्रेष्ठ रैंकिंग है। टीम इंडिया ने 5 साल बाद सुपर-100 में वापसी की है। इससे पहले, टीम ने 15 मार्च 2018 को 99वीं रैंकिंग हासिल की थी।
भारतीय फुटबॉल टीम की टॉप-100 रैंक में वापसी हो गई है। यह टीम की चौथी सर्वश्रेष्ठ रैंकिंग है। टीम इंडिया ने 5 साल बाद सुपर-100 में वापसी की है। इससे पहले, टीम ने 15 मार्च 2018 को 99वीं रैंक हासिल की थी।
दुनिया में फुटबॉल संचालित करने वाली संस्था फेडरेशन इंटरनेशनल डी फुटबॉल एसोसिएशन (FIFA) ने गुरुवार को ताजा रैंकिंग जारी की। जिसके अनुसार, सुनील छेत्री के नेतृत्व में साउथ एशियन फुटबॉल फेडरेशन चैंपियनशिप (SAFF) में हिस्सा ले रही टीम इंडिया 100वें नंबर आ गई है। टीम के 1204.9 रैंकिंग पॉइंट्स हो गए हैं। आगे पढ़िए कैसे बढ़ी भारतीय टीम की रैंकिंग, टीम कब-कब सुपर-100 में पहुंची और FIFA रैंकिंग का इतिहास...
शुरुआत में देखिए ये ग्राफिक्स...
टॉप-3 में बदलाव नहीं, अर्जेंटीना शीर्ष पर
ताजा रैंकिंग में वर्ल्ड चैंपियन अर्जेंटीना 1843.73 अंक लेकर नंबर-1 पर काबिज है, जबकि रनरअप रहा फ्रांस 1843.54 अंक के साथ दूसरे और ब्राजील 1828.27 तीसरे नंबर पर हैं, वहीं इंग्लैंड की टीम बेल्जियम को पीछे छोड़ते हुए नंबर-4 पर आ गई है। दोनों में 7 रैंकिंग पॉइंट का फासला है। इंग्लैंड के 1797.39 और बेल्जियम के 1788.55 अंक हैं।
ब्लू टाइगर्स ने लेबनान, न्यूजीलैंड और टीएंडटी को पीछे छोड़ा
भारतीय टीम ने लेबनान, न्यूजीलैंड और टीएंडटी को पीछे छोड़ा। ताजा रैंकिंग में टीएंडटी 101वें, लेबनान 102 और न्यूजीलैंड 103 नंबर पर है। इनके क्रमश: 1203.28, 1201.74 और 1199.04 रैंकिंग पॉइंट्स हैं।
रैंकिंग का इतिहास...दिसंबर-1992 में पहली बार जारी हुई थी रैंकिग
FIFA ने फुटबॉल की पहली रैंकिंग दिसंबर-1992 में जारी की थी। तब भारतीय टीम 143वें स्थान पर रही थी।
भारत को SAFF चैंपियनशिप के प्रदर्शन का फायदा मिला
भारतीय फुटबॉल टीम इन दिनों साउथ एशियन फुटबॉल फेडरेशन चैंपियनशिप में हिस्सा ले रही है। टीम ने 5 दिन पहले टूर्नामेंट के सेमीफाइनल में प्रवेश कर लिया, जिसका फायदा मिला और टीम टॉप-100 रैंकिंग में प्रवेश कर गई। चैंपियनशिप में भारतीय टीम का सामना लेबनान से होगा। यह मुकाबला शनिवार को शाम 7:30 बजे से बेंगलुरु में खेला जाएगा।
पिछले हफ्ते जारी रैंकिंग में भारतीय टीम 101वें नंबर पर थी और टीम के पिछले हफ्ते जारी रैंकिंग में भारतीय टीम 101वें नंबर पर थी और टीम के 1200.66 रैंकिंग पॉइंट्स थे। 